Ahmad Mohd Nor

Tuan Guru Dato' Haji Ahmad bin Mohd Nor (16 November 1925-15 September 2021) atau lebih dikenali dengan Tuan Guru Haji Ahmad atau Pak Teh Mad ialah seorang tuan guru pondok di Kuala Nerang, Kedah, Malaysia. Beliau merupakan pengasas Madrasah Al-Ahmadiah Al-Solehiah Al-Islamiah, Kuala Nerang atau dikenali sebagai Pondok Ahmadiah atau Pondok Pak Teh Mad. Beliau juga merupakan pengasas Maktab Mahmud Padang Terap.

 Latar belakang 
Haji Ahmad dilahirkan pada 16 November 1925 di Kampung Tanjung, Padang Terap, Kedah. Beliau mempunyai seorang isteri Datin Wan Salehah Wan Ibrahim yang merupakan anak kepada Tuan Guru Haji Wan Ibrahim Wan Abdul Kadir atau Pak Cu Him Gajah Mati; dan 10 orang anak.

Haji Ahmad mendapat pendidikan di Sekolah Melayu Padang Terap; Madrasah Saadah Ad-Darain, Merbok; Pondok Pulau Rotan, Nako Nambua; Madrasah Al-Islamiah, Gajah Mati dan Madrasah Al-Saulatiyah, Mekah.

 Anugerah dan pengiktirafan 


 Darjah Dato' Setia Diraja Kedah (D.S.D.K.) - Dato' - 2015

 Meninggal dunia 
Haji Ahmad meninggal dunia pada 15 September 2021 di Hospital Kuala Nerang, Kedah pada pukul 12.57 pagi akibat COVID-19. Jenazah beliau dikebumikan di Tanah Perkuburan Islam Kampung Padang Gelanggang, Kuala Nerang, Kedah.

 Rujukan 

Kategori:Orang dari Kedah
Kategori:Tuan guru pondok di Malaysia
Kategori:Kematian akibat pandemik COVID-19 di Malaysia